|  |  |  |
| --- | --- | --- |
| **ACADEMIA DE ŞTIINŢE**  **A MOLDOVEI**  **SECŢIA ŞTIINŢE EXACTE ȘI INGINEREȘTI**  **bd. Ştefan cel Mare , 1**  **MD-2028 Chişinău, Republica Moldova**  **Tel. (373-22) 21-24-68**  **Fax. (373-22) 21-24-68**  **E-mail: ssit@asm.md** | antet | **ACADEMY OF SCIENCES**  **OF MOLDOVA**  **DIVISION OF EXACT AND ENGINEERING SCIENCES**  **Stefan cel Mare Ave., 1**  **MD-2001 Chisinau, Republic of Moldova**  **Tel. (373-22) 21-24-68**  **Fax. (373-22) 21-24-68**  **E-mail: ssit@asm.md** |

**EXTRAS**

din procesul-verbal nr. 2 al şedinţei Biroului Secţiei Ştiinţe Exacte și Inginereşti din 03 martie 2020

m. Chişinău

**Au fost prezenţi:** Cojocaru Svetlana, m. c. – conducător secție, vicepreședinte AȘM; Ursachi Veaceslav, dr. hab. – adjunct conducător secție; Dodon Adelina, dr. – secretar științific secție; 6 membri aleși ai Biroului.

**Agenda şedinţei**

Aprobarea avizelor consultative asupra a rapoartelor științifice privind implementarea proiectelor de cercetare finalizate în anul 2019.

**S-a discutat**: Raportul pe proiectul de cercetare instituțional 15.817.02.15A Controlul stabilității și calității sistemelor ecologice pe termen scurt și lung în Republica Moldova, director proiect dr. hab. POVAR Igor, Institutul de Chimie.

**S-a decis** prin vot unanim**:**

Luând în considere dezbaterile din cadrul audierii publice și avizul expertului, se aprobă următorul aviz consultativ asupra proiectului:

Proiectului i se atribuie calificativul general „**Raport acceptat**”, cu următoarele calificative pe criterii:

*Noutate si valoarea rezultatelor științifice* – “înaltă”.

* A fost evaluată acumularea substanţelor poluante de origine organică în sedimente subacvatice şi testată posibilitatea de utilizare a acestor sedimente în calitate de materiale filtrante, substraturi de stabilizare/îmbunătăţire/aprofundare a procesului de purificare a apelor reziduale. Au fost evaluate proprietăţile de fixare a unor substanţe tensioactive cationice şi anionice pe fracţia ușoară de sedimente subacvatice.

Rezultatele au fost publicate în 1 articol în reviste cu factor de impact, 4 articole în alte reviste internaționale, 2 articole în reviste naționale de categoria C, 2 articole în alte reviste naționale, 8 articole în culegeri și 8 teze la conferințe. A fost depusă o cerere de brevet de invenție.

*Aplicarea practică* a rezultatelor – pozitivă. Tehnologia de epurarea apelor reziduale dezvoltată poate fi utilizată la stațiile de epurare biologică a apelor de canalizare şi a apelor reziduale. Metoda de pre-tratare biologică a apelor uzate menajere din sistemul de epurare a apelor reziduale din s. Măgdăcești, r-nul Criuleni a fost confirmat prin Actul de testare.

*Participarea tinerilor* – suficientă, din personalul științific de 9 persoane, 2 sunt tineri.

*Participarea în proiecte internaționale* – pozitivă. Echipa a participat la implementarea proiectului COST Action 18202, a unui proiect din Programul de granturi pentru susținerea proiectelor inovatoare ale diasporei, a unui proiect bilateral Moldova-Italia, a proiectului NanoMed din programul Orizont 2020. Au fost înaintată opropunere de proiect pentru Programul de granturi pentru susținerea proiectelor inovatoare ale diasporei, o propunere de proiect pentru Programul Orizont 2020 H2020-SC5-2019-2. A fost câștigat un bonus european pentru participarea în cadrul Programului Orizont 2020.

*Managementul implementării proiectului* – pozitiv, rezultatele scontate au fost atinse, devieri de la sarcinile propuse nu s-au înregistrat.

*Infrastructura și echipamentul de cercetare utilizat* – a fost utilizată infrastructură de cercetare de la Institutul de Chimie, inclusiv spectrometrul FT-IR Spectrum 100 Perkin Elmer, titratorul automat TITRINO PLUS 848 Metrohm, potențiostatele și galvanostatelePI-50 și PGSTAT 128N, polarograful PA-3, analizatorul compoziției chimice VARIOEL III etc.

Conducător al

Secției Științe Exacte și Inginerești

m. c. Svetlana Cojocaru

Secretar Științific al Secției

Dr. Adelina Dodon